Ministerul Mediului

Agenţia Naţională pentru Protecţia Mediului



|  |
| --- |
| Agenţia pentru Protecţia Mediului Dâmboviţa |

**DECIZIA ETAPEI DE ÎNCADRARE**

PROIECT

Ca urmare a solicitării de emitere a acordului de mediu adresate de **S.C. BRIOTHERMXPS S.R.L.** cu sediul in Municipiul Bucuresti,sector 4, sos. Berceni, nr.13, sc.1,et.7,ap.47 , înregistrată la Agentia pentru Protectia Mediului Dambovita cu nr.8648/28.06.2017, în baza Hotărârii Guvernului nr. [445/2009](file:///C:\\Users\\Elvira\\Sintact%202.0\\cache\\Legislatie\\temp\\00123818.htm) privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [57/2007](file:///C:\\Users\\Elvira\\Sintact%202.0\\cache\\Legislatie\\temp\\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,Agentia pentru Protectia Mediului Dambovita decide, ca urmare a consultărilor desfăşurate în cadrul sedinţei Comisiei de Analiză Tehnică din data de 14.09.2017,pentru proiectul: **Instalatie de alimentare cu CO2 la BRIOTHERMXPS S.R.L. – Pct. Lucru Mija – Parc Industrial Mija** **,** propus a fi amplasat in judetul Dambovita, comuna I.L. Caragiale, satul Mija, DN 72 Ploiesti-Targoviste, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

I.Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a)proiectul se încadrează în prevederile Hotărârii de Guvern nr. 445/2009, anexa nr.2, la punctul 13/1 si nu intra sub incidenta art.28 din Ordonanta de Urgenta nr.57/2007;

-proiectul propus nu se afla amplasat in interiorul sau in vecinatatea unei arii naturale protejate.

-in urma mediatizarii depunerii solicitarii si a deciziei etapei de incadrare , nu au fost inregistrate observatii, opinii sau sesizari din partea publicului, privind decizia etapei de incadrare.

**1.Caracteristicile proiectului**:

a )mărimea proiectului:

Instalaţia de alimentare cu CO2 lichid se va amplasa pe două locaţii , instalaţia 1, platformă prefabricată din beton, cu dimensiunile 5,50x4,00 m şi instalaţia 2, pe o fundaţie din beton cu dimensiunile 8,50x4,50 m. Echipamentele care se montează în aer liber, pe fundaţii din beton sunt :

**Instalaţia nr.1** (adiacent Halei 1 – C 81)

- 1 rezervor pentru CO2 lichid de 7000 l, tip VTC 7/25, vas cilindric vertical, cu manta vidată,având Ø 1800 mm, H=5840 mm, capacitate netă 7640 kg, presiunea maximă de lucru 25 bar

- 1 pompă pentru CO2 lichid

- 1 agregat frigorific pentru rezervor de 3,5 kW

- skid sistem dozare CO2 la fiecare extruder

- sistem presurizare (evaporator autopresurizare şi regulator pentru menţinerea presiunii)

- set de conducte , armături, aparatură de măsură şi control dispozitive de siguranţă.

- reţea de alimentare cu energie electrică, tablou de distribuţie electrică

- împrejmuirea incintei cu poartă de acces

- conductă de transport CO2 către extrudere.

**AGENŢIA PENTRU PROTECŢIA MEDIULUI DÂMBOVIŢA**



**Str. Calea Ialomiţei, nr. 1, Târgovişte, Cod 130142**

**E-mail:** [**office@apmdb.anpm.ro**](mailto:office@apmdb.anpm.ro)**; tel./fax: 0245213959/0245213944**

**Instalaţia nr. 2** (adiacent Halei 2 – C 80)

- 1 rezervor pentru CO2 lichid de 22000 l, tip VTC 22/25, vas cilindric vertical, cu manta vidată, având Ø 2200 mm, H=10430 mm, capacitate netă 22680 kg, presiune maximă de lucru 25 bar

- 2 pompe pentru CO2 lichid

- 1 agregat frigorific pentru rezervor de 3,5 kW

- skid sistem dozare CO2 la fiecare extruder

- sistem presurizare ( evaporator autopresurizare şi regulator pentru menţinerea presiunii)

- set de coducte , armături, aparatură de măsură şi control dispozitive de siguranţă.

- reţea de alimentare cu energie electrică, tablou de distribuţie electrică

- împrejmuirea incintei cu poartă de acces

- conductă de transport CO2 către extrudere.

- incintele sunt împrejmuite, cu gard din plasă de sârmă, prevăzut cu poarta pietonală de acces de 1,50 (2,0) m lăţime..

Pentru accesul autocisternei cu CO2 lichid, cât şi pentru intervenţiile impuse de montajul şi întreţinerea utilajelor în funcţiune,se folosesc drumurile existente care sunt racordate la reţeaua de drumuri a BRIOTHERMXPS SRL PUNCT DE LUCRU MIJA-PARC INDUSTRIAL MIJA. Aceste drumuri asigură în acelaşi timp şi circulaţia autovehiculelor PSI pentru intervenţii în caz de incendiu .

• **instalaţii electrice**:

- racord de alimentare cu energie electrica se face din tablou electric existent.

- priza de pământ a instalaţiei se va realiza cu electrozi orizontali din OLZn îngropaţi şi se va lega cu cea existentă la hala alăturată.

**• instalare utilaje** :

Rezervoarele de CO2 vor fi montate la cota + 0,30 , respectiv + 0,20 m, prin prindere directă, cu buloane, tip FISCHER (HILTI). Montajul de utilaje asigură un flux tehnologic optim şi este prezentat în planul de amplasare utilaje nr. 011-08–DE-PG 03 Pl. 1,2.

• **Profilul si capacitatile de productie**

consum lunar .................................... 40000 kg

consum orar ............................ 20-60 kg/h

- capacitatea utilă a rezervoarelor ......... 7640 + 22680 kg

- presiunea la consumator. .................. max 100-120 bar

- regim de lucru ..............................…... 1-2 schimburi /zi

-materia primă ............................…….. CO2 lichid asigurat de firma MESSER cu autocisterne speciale.

Instalaţia este proprietatea firmei MESSER ROMÂNIA GAZ. SRL şi are următoarea componenţă:

-un rezervor criogenic pentru stocarea CO2 lichid de tip VTC 7/25, având capacitatea max. de stocare de 7000 l.

-un rezervor criogenic pentru CO2 lichid de tip VTC 22/25 având capacitatea de 22000 l

-conducte de legătură.

CO2 este transportat de la fabricile producătoare cu ajutorul unei cisterne auto speciale (constructiv asemănătoare rezervorului criogenic). Drumul adiacent instalaţiei, asigură accesul autocisternelor până în proximitatea stocatorului, la distanţă suficientă pentru a se putea efectua transvazarea gazului lichefiat cu mijloacele obişnuite.

Transvazarea gazului lichefiat din autocisternă în stocator se face cu ajutorul pompei din dotarea autocisternei şi prin intermediul unor furtunuri de construcţie specială, de asemenea din dotarea autocisternelor.

Stocarea CO2ului se face la presiunea de max 25 bar. La o stocare îndelungată şi în lipsa consumului, datorită pierderilor de frig prin izolaţie o cantitate de lichid se evaporă, având drept consecinţă creşterea presiunii. Protecţia împotriva depăşirii presiunii maxime admisibile a stocatorului este realizată de către supapele de siguranţă proprii. În sistemul de CO2, pe partea de lichid, este, de asemenea, prevăzută o supapă de siguranţă pentru protecţia conductei.

CO2 este impins de presiunea din rezervor (care se mentine in valoare constanta cu ajutorul unui evaporator de autopresurizare si a unui regulator de presiune), dupa care este condus prin sistemul de dozare şi reţeaua de distribuţie CO2 lichid la fiecare extruder.

Pentru creşterea sigurantei în exploatare utilajele sunt montate pe fundaţii din beton armat şi ancorate cu şuruburi de fundaţie, dimensionate corespunzător carateristicilor seimice ale judeţului Dâmboviţa şi categoriei de importanţă a construcţiei.

Caracteristica principala a instalatiei de alimentare cu CO2 lichid este aceea ca CO2 se afla în stare lichidă, la temperatura joasa.

Temperatura de fierbere (respectiv lichefiere) a CO2ului este functie de presiune, dupa cum urmeaza:

p = 1,013 bar (1 atm) t = - 700C

p = 5 bar t = - 560C

p = 20 bar t = - 200C

Esential în stocarea si transportul produselor criogenice (între care se găseste si CO2 lichid) este modul cum se rezolva izolatia termica a utilajelor si conductelor. Pierderile de frig prin izolatie conduc la evaporarea fluidului lichefiat si, ca urmare, la cresterea presiunii în sistem (rezervor, respectiv conducte) respectiv la explozie mecanică. În acest sens s-au avut în vedere următoarele măsuri de protectie:

Rezervorul de stocare CO2 lichid este de tipul " vas interior cu manta vidata". Stocarea efectiva a CO2 se face în rezervorul interior, construit din otel inoxidabil austenitic cu rezilienta garantata la t = - 1960C. Izolatia termica a rezervorului este asigurata cu perlita si vidarea spatiului intertubular

b)cumularea cu alte proiecte:nu este cazul.

c)utilizarea resurselor naturale:nu este cazul;

d)producţia de deşeuri: deşeurile menajere si cele din constructii vor fi preluate de operatori autorizaţi; deşeurile rezultate în urma procesului de construire vor fi colectate pe sorturi,

stocate temporar în spaţii special amenajate şi valorificate/eliminate prin societăţi autorizate

e)emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f)riscul de accident, ţinându-se seama în special de substanţele şi de tehnologiile utilizate: in timpul lucrarilor de executie pot apare pierderi accidentale de carburanti sau lubrefianti de la vehiculele si utilajele folosite;

2.**Localizarea proiectului**:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1.utilizarea existentă a terenului:Conform Certificatului de urbanism nr.249 din 24.05.2017, strazile se afla in intravilanul comunei I.L. Caragiale.

2.2.relativa abundenţă a resurselor naturale din zonă, calitatea şi capacitatea regenerativă a acestora: nu este cazul..

2.3.capacitatea de absorbţie a mediului, cu atenţie deosebită pentru:

a)zonele umede: nu este cazul;

b)zonele costiere: nu este cazul;

c)zonele montane şi cele împădurite: nu este cazul;

d)parcurile şi rezervaţiile naturale:nu este cazul.

e)ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.:nu este cazul;

f)zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](../../Arhive Elvira/Elvira/Sintact 2.0/cache/Legislatie/temp/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](../../Arhive Elvira/Elvira/Sintact 2.0/cache/Legislatie/temp/00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](../../Arhive Elvira/Elvira/Sintact 2.0/cache/Legislatie/temp/00008742.htm" \o "Legea apelor (act publicat in M.Of. 244 din 08-oct-1996)), cu modificările şi completările ulterioare, şi Hotărârea Guvernului nr. [930/2005](../../Arhive Elvira/Elvira/Sintact 2.0/cache/Legislatie/temp/00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:nu este cazul.

g)ariile în care standardele de calitate a mediului stabilite de legislaţie au fost deja depăşite: nu este cazul;

h)ariile dens populate:nu este cazul;

i)peisajele cu semnificaţie istorică, culturală şi arheologică: nu este cazul.

**3. Caracteristicile impactului potential**

a) extinderea impactului, aria geografica si numarul persoanelor afectate- nu este cazul.

b) natura transfrontiera a impactului - lucrarile propuse nu au efecte transfrontiera

c) marimea si complexitatea impactului – impact relativ redus şi local, pe perioada execuţiei proiectului..

d) probabilitatea impactului - impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);..

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta

Din analiza criteriilor de selectie pentru stabilirea necesitatii evaluarii impactului asupra mediului din Anexa 3 la HG 445/2009 mentionate anterior , s-a decis continuarea procedurii privind emiterea aprobarii de dezvoltare a proiectului.

**Conditiile de realizare a proiectului**

 -respectarea amplasamentului conform planului de situatie anexat documentatiei, respectarea tuturor solutiilor tehnice, a avizelor solicitate de alte institutii.

-supravegherea lucrarilor se va face prin monitorizare permanenta, avand ca scop principal minimizarea impactului asupra mediului, cu obligatia titularului de a informa rapid organele administratiei locale, asupra oricarui incident asupra factorilor de mediu.

-anuntarea Agentiei pentru Protectia Mediului Dambovita in situatia in care apar elemente noi, nespecificate in documentatie, care nu au fost luate in consideratie la emiterea prezentei decizii.

**Conditiile de realizare a proiectului**:

 -respectarea amplasamentului conform planului de situatie anexat documentatiei, respectarea tuturor solutiilor tehnice, a avizelor solicitate de alte institutii.

-supravegherea lucrarilor se va face prin monitorizare permanenta, avand ca scop principal minimizarea impactului asupra mediului.

-anuntarea Agentiei pentru Protectia Mediului Dambovita in situatia in care apar elemente noi, nespecificate in documentatie, care nu au fost luate in consideratie la emiterea prezentei decizii.

Protectia calitatii apelor :

-nu se vor manipula sau depozita deseuri, reziduuri, sau substante chimice, fara asigurarea conditiilor de evitare a poluarii directe sau indirecte a apelor de suprafata sau subterane.

Protectia aerului:

-deplasarea cu viteza redusa a vehiculelor implicate in lucrarile prevazute de proiect, astfel incat sa se evite antrenarea particulelor de praf pe drumurile utilizate;

-intretinerea si repararea utilajelor si vehiculelor utilizate , in scopul reducerii emisiilor de poluanti atmosferici:

Protecţia împotriva zgomotului şi vibraţiilor:

- în timpul execuţiei şi funcţionării proiectului nivelul de zgomot echivalent se va încadra în limitele SR 10009 / 2017 – Acustica - limite admisibile ale nivelului de zgomot din mediul ambiant, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi a recomandărilor privind mediul de viaţă al populaţiei.

Protecţia solului şi a subsolului:

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare a mijloacelor de transport sau datorită funcţionării necorespunzătoare a acestora;

Modul de gospodărire a deşeurilor

- deşeurile se vor colecta selectiv în zone special amenajate şi predate pe bază de contract firmelor autorizate;

- este interzisă depozitarea deşeurilor direct pe sol;

Lucrări de refacere a amplasamentului

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

Monitorizarea

În timpul implementării proiectului: în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor catre operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor

necesare în situaţia în care se constată depăşirea standardului de calitate a aerului ambiental

datorită execuţiei proiectului.

Titularul proiectului are obligaţia de a solicita revizuirea prezentei decizii dacă intervin elemente noi necunoscute la data emiterii şi asupra oricărei modificări ale condiţiilor care au stat la baza emiterii , înainte de realizarea modificării.

Prezenta decizie este valabilă pe toată perioada de aplicare a proiectului.

Proiectul propus nu necesită parcurgerea celorlalte etape ale procedurii de evaluare a impactului asupra mediului. La finalizarea obiectivului va solicita si obtine de la A.P.M. Dambovita autorizatia de mediu pentru activitatea desfasurata.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările si completarile ulterioare.

**p.DIRECTOR EXECUTIV**,

Mircea Nistor

**Intocmit**, **Sef Serviciu Avize, Acorduri,**

**Autorizatii**,

consilier Dobra Elvira Maria Morcoase